Γιάννης Γαβριηλίδης

Ο Ιωάννης Γαβριηλίδης του Βασιλείου (1917-1987) ήταν Έλληνας δικηγόρος, αντιστασιακός και πολιτικός της Αριστεράς. Υπηρέτησε ως βουλευτής Κιλκίς από το 1958 ως το 1961 και ξανά από το 1963 ως το 1964.

 Βιογραφία 
 Γέννηση, πρώτα χρόνια και νομική και αντιστασιακή δράση 
Γεννήθηκε στο Τσέπικ του Καυκάσου στις 30 Ιανουαρίου 1917 και από την παιδική του ηλικία εγκαταστάθηκε στην Κοκκινιά Κιλκίς. Σπούδασε νομικά στο Πανεπιστήμιο Θεσσαλονίκης.Ελληνικόν Who's Who, Εκδοτικός Οργανισμός Ελληνικών Who's Who, Αθήνα 1962, σελ. 81 Ορφάνεψε πολύ νωρίς από πατέρα και την κηδεμονία του ανέλαβε ο θείος του, Κώστας Γαβριηλίδης, γραμματέας της ΑΚΕ.
Ξεκίνησε να δικηγορεί από την ηλικία των 30 ετών.

Ανέπτυξε έντονη αντιστασιακή δράση από το 1941 και ορίστηκε σύμβουλος των λαϊκών δικαστηρίων του ΕΛΑΣ, έχοντας συνδέσει το όνομά του με την απόφαση "να μην εκτελείται κανένας ταγματασφαλίτης χωρίς προηγούμενη νομική διαδικασία και δικαστική απόφαση".Ριζοσπάστης, "Πέθανε ο Γ. Γαβριηλίδης",  φύλλο 3-9-1987, σελ. 10.

 Πολιτική σταδιοδρομία 
Εξελέγη βουλευτής για πρώτη φορά με την ΕΔΑ (ενώ ήταν εξόριστος και σε άδεια) το 1958 στην εκλογική περιφέρεια Κιλκίς.i1 Μαΐου 1958- Οι εκλογές που έκαναν την αριστερά αξιωματική αντιπολίτευση και ο Παπαδόπουλος, Onalert.gr, 11-5-2013. Επανεξελέγη με το ίδιο κόμμα στις 1963.  Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 58, αρ. 160).  

 Διώξεις και μετέπειτα χρόνια 
Ο Γαβριηλίδης υπέστη διώξεις εξαιτίας της αντιστασιακής του δράσης και της υποστήριξής του στον κομμουνισμό, έχοντας εξοριστεί σε ξερονήσια και στη Μακρόνησο μετά την απελευθέρωση. Επιπρόσθετα, κατά την περίοδο της χούντας εκτοπίστηκε στη Γυάρο.
Ήταν επίλεκτο μέλος της Ευξείνου Λέσχης.

Ήταν παντρεμένος με την Ελισάβετ Στεφανίδου και είχαν δύο παιδιά, τον Βασίλη και την Αθηνά συζυγο του Ντίνου Μεταλλιδη. 

Απεβίωσε στη Θεσσαλονίκη στις 2 Σεπτεμβρίου 1987 και κηδεύτηκε την επομένη από τον ιερό ναό Αγίου Δημητρίου Κιλκίς.Μακεδονία, 3-9-1987, σελ. 3.

 Παραπομπές 

Κατηγορία:Έλληνες αντιστασιακοί
Κατηγορία:Βουλευτές εκλεγμένοι με την ΕΔΑ
Κατηγορία:Βουλευτές Κιλκίς